जिले में अब तक 5 लाख से ज्यादा आरोग्य पत्र भरवाए
नागौर| आरोग्यराजस्थान अभियान के तहत जिले में आरोग्य प्रपत्र भरवाने का काम अंतिम चरण में है। ऐसे में जिले में अब तक कुल 5 लाख 59 हजार 642 आरोग्य प्रपत्र भरवाए जा चुके हैं। इस अभियान के तहत जिले में ग्राम पंचायत स्तर पर आरोग्य जांच शिविर आयोजित किए जा रहे हैं। इन आरोग्य जांच शिविरों में हिमोग्लोबिन, ब्लड प्रेशर, लंबाई, वजन, गर्भवती महिला बच्चों में एनीमिक की जांच भी की जा रही है। जांच के बाद गंभीर बीमारी वाले मरीजों को उच्च चिकित्सा संस्थानों के लिए रेफर किया जा रहा है। मुख्य चिकित्सा एवं स्वास्थ्य अधिकारी डाॅ. सुकुमार कश्यप ने बताया कि अब तक जिले की 78 ग्राम पंचायतों में आरोग्य जांच शिविर आयोजित किए जा चुके हैं। ये आरोग्य जांच शिविर जिले की सभी 467 ग्राम पंचायतों में आयोजित किए जाएंगे।
awa_Deva hin_Deva